**Примерна задача – „Климат“**

За тази задача са предоставени данни във файл climat.xlsx.

**Създайте справка, която отговаря на следните изисквания:**

1. Представлява документ от една страница с размер А4 с портретна ориентация.
2. Съдържа центрирано наименование (заглавие) на справката– „Справка за климатичните показатели във Виена, Русе и Будапеща“.
3. Оформлението на информацията в справката под заглавието е в две колони. Текстът е с шрифт Times New Roman, размер 12 pt, 1,5 междуредие, двустранно подравнен.
4. Лявата колона съдържа кратко описание за справката, което включва: коя година е проведено изследването; максималните годишни температури за трите града; минималните годишни температури за трите града; средните годишни валежи за трите града; максималния брой слънчеви дни за годината за трите града.
5. Дясната колона съдържа диаграма, даваща възможност да се сравни максималните годишни температури между трите града. Диаграмата е центрирана в дясната колона, има заглавие и обозначения на осите.
6. Под диаграмата е записан анализ в текстова форма, включващ съпоставка на максималните годишни температури между трите града.
7. Под двете колони има подзаглавие „Сравнение на минималните температури през месец януари между Виена, Русе и Будапеща“.
8. Под заглавието има диаграма, даваща възможност да се сравнят минималните температури през месец януари между трите града.
9. Долу вдясно на целия документ е посочена дата на създаване на справката и е записан текст "Изготвил справката:.............".

***Запишете справката във файл в PDF формат с име Climat и изпратете чрез системата за оценяване.***